open-index/open-wikipedia-markdown huggingface dataset:
Demotisk

**Demotisk** (gresk: δημοτικός, *dēmotikós*, «populær») refererer oftest til oldtidens egyptiske folkelige (eller vanlige) skriftspråk som var avledet fra nordegyptiske former av hieratisk skrift som ble benyttet på Nildeltaet. Det kan også angi et utviklingstrinn i egyptisk språk som fulgte senegyptisk og gikk forut for koptisk.

Begrepet demotisk ble først benyttet av den greske historikeren Herodot for å skille det fra hieratisk og hieroglyfiske skriftformer. Demotisk ble mest brukt i økonomiske og litterære sammenhenger og var det mest brukte skriftspråket i Egypt rundt år 600 f.Kr., men i romersk tid, en gang på 200-tallet e.Kr., gikk skriftspråket ut av bruk og siste kjente bruk var en graffiti på veggen av et Isistempel i File i 452.

## Rosettastenen
Demotisk er et av de tre skriftspåkene som er hugget inn i Rosettastenen, og som gir et unikt innblikk i egyptisk historie. De to andre språkene er hieroglyfer og klassisk gresk.

## Eksterne lenker
* Demotic and Abnormal Hieratic Texts, tekster
* Chicago Demotic Dictionary, ordbok
Leicester City FC

**Leicester City Football Club** er en engelsk fotballklubb. Klubben ble stiftet i 1884, og ble valgt inn i The Football League i 1894. «The Foxes», som er kallenavnet til Leicester, spiller hjemmekampene sine på King Power Stadium i Leicester. Byen Leicester ligger i den engelske regionen Øst-Midlands, omtrent sju mil øst for Birmingham.

## Historie
Klubben ble stiftet som «Leicester Fosse» fordi de spilte på en bane som lå i Fosse Road. Før klubben flyttet til Filbert Street i 1891 hadde de benyttet fem forskjellige baner. Leicester City rykket for første gang opp til den øverste divisjonen i 1908. På grunn av finansielle problemer måtte klubben omorganiseres og Leicester Fosse ble til Leicester City Football Club. Siden den gang har Leicester gått opp og ned mellom de to øverste divisjonene, selv om de på slutten 90-tallet hadde rekke plasseringer blant de 10 beste i toppserien. Den 2. mai 2016 ble historisk for Leicester da det ble klart at de vant Premier League 2015–16 etter at Tottenham spilte uavgjort borte mot Chelsea på Stamford Bridge. Det gjorde at Tottenham ikke kunne ta igjen Leicester med to serierunder igjen å spille. Det ble av eksperter verden over beskrevet som det største underet som har skjedd i moderne fotballhistorie. Før sesongen begynte var de 5000 mot 1.

## Norske spillere

## Engelske landslagsspillere
Siden klubben ble stiftet i 1884 har Leicester hatt 16 engelske landslagsspillere. Til sammen har disse spilt 118 kamper, og scoret 12 mål for England. I 107 av kampene har spilleren fra Leicester vært med fra start, men det engelske landslaget har ennå ikke hatt en kaptein som representerte Leicester på klubbnivå.

## Meritter

* Vinner av Championship og 2. divisjon: 1924/25, 1936/37, 1953/54, 1956/57, 1970/71, 1979/80, 2013/14, 2023–2024.
* Vinner av League One (3. divisjon): 2008/09.
* Finalist i FA-cupen: 1948/49, 1960/61, 1962/63 og 1968/69.
* Finalist i ligacupen: 1964/65, 1998/99
* Finalist i Community Shield: 2016.

## Managere

## Spillerstall
*Oppdatert 30. august 2024*

### Utlånte spillere

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup (fra 1919)
*  Uavhengig nettsted om Leicester City (Foxes-Mad)
*  Nettsted om Leicester City (The Fox)
*  Klubbside fra Soccerbase
Serious Organised Crime Agency

**Serious Organised Crime Agency** (**SOCA**) var en britisk politietat som ble opprettet 1. april 2006 gjennom en sammenslåing av National Crime Squad, National Criminal Intelligence Service, etterretnings- og etterforskningselementer i toll- og skattemyndighetene og immigrasjonsdirektoratets avdeling for organisert immigrasjonskriminalitet.

SOCA var en nasjonal politietat med landsdekkende jurisdiksjon. Etaten hadde til formål å bekjempe organisert kriminalitet, inkludert narkotikakriminalitet og menneskesmugling, og arbeidet i nært samarbeid med Storbritannias politistyrker, sikkerhetstjenesten, toll- og skattemyndigheter og immigrasjonsmyndighetene.

SOCA ble innlemmet i National Crime Agency i oktober 2013.

## Eksterne lenker
*
Tunsberghus

**Tunsberghus** var en kongelig middelalderborg og et slott på toppen av en stor, steil klippe, i dag kalt Slottsfjellet. Den ligger like nord for sentrum av Tønsberg i Vestfold.  Fra Slottsfjellet kan man ha oversikt over byen, Byfjorden og de flate jordbruksområdene rundt. «Berget», som det den gang ble kalt, er kjent fra skriftlige kilder fra annen halvdel av 1100-tallet. I løpet av 1200- og 1300-tallet ble det på fjellplatået bygget en ringmursborg, arealmessig den største middelalderborgen i Norge. Tønsberg var da etablert som by. Tunsberghus ble brent i 1503 og er i dag ruiner. 

## Historikk

Det har sannsynligvis vært forsvarsmessige aktiviteter eksistert før 1100-tallet. I borgerkrigstiden på 1100-tallet forskanset Baglerne seg på Berget da det ble beleiret av Kong Sverre og Birkebeinerne. Tunsberghus gjennomgikk siden en storstilt utbygning I Håkon Håkonssons og Magnus Lagabøtes regjeringstid på 1200-tallet. Borgen fikk en ytre og indre ringmur, borghaller og bolig til kongen, samt en egen kirke, Mikaelskirken.

Fundamentene etter kirken ble gravd ut og restaurert i 1878. I 1926 rekonstruerte Johan Meyer kirken i tegning. Det foregikk restaurering også i 1947. Det har vært stilt spørsmål om den historiske korrektheten ved restaureringen.

Det var på Tunsberghus at den siste norske konge før unionstiden, Håkon V, døde i 1319. Borgen var residenssete for Tønsberg len til 1503, da den ble brent ned etter å ha blitt inntatt av svenske soldater og opprørske bønder fra Vestfold-området. Den ble aldri forsøkt bygd opp igjen. Man har heller ingen sikre opplysninger om hvordan den nøyaktig så ut.

Stein fra borgmurene ble siden brukt i grunnmurene på privathus i byen, blant annet i den gamle bydelen Fjerdingen, og i dag er det bare lave ruiner igjen av anlegget på Slottsfjellet. Til Tønsberg bys 1000-års-jubileum i 1888 ble Slottsfjellstårnet reist på fjellet, som har blitt byens mest kjente landemerke.

Fil:Tunsberghus festning aerial photo3.JPG|Luftfoto av Slottsfjellstårnet og deler av festningen 

Fil:Slottsfjelltårnet_TBG.jpg|Slottsfjellstårnet, dagens steintårn på Slottsfjellet, ble reist i 1888, til minne om Tønsbergs mer enn tusen år som by.


File:Slottsfjellet view Slottsfjellstårnet Tunsberghus ruins Byfjorden Kaldnes Hogsnes Sem Ilene Jarslberg February Low sun Sunset Snow Clear blue sky Backlight Tønsberg Vestfold Norway Distorted pano 2016-02-15 1806.jpg|Fra toppen av berget er det utsyn i alle retninger, mot fjorden i vest og omlandet rundt. Slottsfjellstårnet ble reist i 1888 som et forsinket tusenårsminne for grunnleggingen av byen, som utkikkstårn og turistattraksjon.


## Referanser


## Eksterne lenker
* 
* Om Tunsberghus på nettsidene til Kulturarv i Vestfold fylkeskommune

* Fyldig beskrivelse av Tunsberghus
*
Max Scheler

**Max Scheler** (født 22. august 1874 i München, død 19. mai 1928 i Frankfurt am Main) var en tysk filosof. Han er kjent for sitt arbeide innen fenomenologi og filosofisk antropologi.

## Referanser


## Eksterne lenker
* Max-Scheler-Gesellschaft
* http://www.maxscheler.com 
* https://web.archive.org/web/20070928170830/http://www.wesenschau.com/term21.html
Alexia av Nederland

**Alexia Juliana Marcela Laurentien** (født 26. juni 2005 i Haag) er prinsesse av Nederland og av Oranien-Nassau. Hun er den andre datteren til Nederlands kongepar, kong Willem-Alexander og dronning Máxima. Hun er nummer to i arvefølgen til Nederlands trone, etter søsteren Catharina-Amalia.

Pressen satte prinsessens navn i sammenheng med Alexia Grinda, en av prins Bernhard av Nederlandenes barn fra utenomekteskapelige forhold. Kong Willem-Alexander benektet dette overfor pressen, og sa at hans kone hadde uttrykt et sterkt ønske om at prinsessen skulle oppkalles etter ham selv: «Hun er oppkalt etter meg, og jeg kjenner mange Alexia'er i denne verden som hun ikke er oppkalt etter». Med de øvrige navnene er hun i tillegg oppkalt etter henholdsvis oldemoren, dronning Juliana av Nederland, morens tante, Marcela Cerruti, samt tanten, prinsesse Laurentien av Nederland.

Prinsesse Alexia ble døpt 19. november 2005 i Doopskerk i Wassenaar. Hennes faddere er prins Johan Friso, onkelen Juan Zorreguieta, prinsesse Mathilde av Belgia, Frans Ferdinand de Beaufort og Alexandra Jankovich de Jeszenice.

## Forfedre

## Referanser


## Eksterne lenker
* Alexia på kongehusets offisielle nettside (engelsk)
Stoltzekleiven

**Stoltzekleiven** er en bratt steinlagt tursti og trapp i Bergen opp mot Sandviksfjellet. Trappa har cirka 908 trinn. Ifølge målinger gjort av Norconsult i 2018, gjengitt i Bergens Tidende  12.7.2018, er stigningen 301,44 ­høydemeter, lengden  834 meter og gjennomsnittlig stigning 36 prosent. Stoltzekleiven tar av fra Fjellveiens nordlige del i Sandviken. Stoltzekleiven er etter en rekke uhell anbefalt «enveiskjørt» slik at man fra toppen velger å gå ned igjen via Munkebotn eller Skredderdalen.

## Historie

Fra eldre tider var denne passasjen kjent som «Rævaskaret». Bergen kommune satte i 1937 igang såkalt nødsarbeid for arbeidsledig ungdom og det ble laget en fast trasé i stein.

Familien Stoltz som stammer fra Hannover kjøpte i 1870 gården Frydenlund. Hovedbygningen lå mellom Uren og dagens Amalie Skramsvei. Denne ble da på folkemunne hetende Stoltzegården. Fra gården gikk det fra gammelt av en sti opp til jordene ovenfor det som skulle bli Fjellveien. I slutten av 1920-tallet bygget Bergen Elektrisitetsverk (BEV etablert 1900) transformatorstasjonen i Fjellveien. I forbindelse med trekkingen av kraftlinjen frem til denne ble stien forlenget oppover fjellsiden. Dagens 45kV linje følger samme trasé. I 1935 ble det søkt om midler til å forlenge denne stien opp til Sandviksfløyen. I 1937 ble arbeidet igangsatt. Man valgte å bryte ut av den eksisterende traseen omtrent midt i det svakt skrånende fjellpartiet halvveis i dagens kleive og svinge ca. 180 grader mot nord (venstre). Dette er stedet hvor i dag den orange båren er plassert. Mange turgjengere går her feil og fortsetter rett frem på den gamle anleggstien. Fortsetter man på denne møter man til slutt stien i Skredderdalen.

Da arbeidet med stien var kommet i gang ble Gerhard Stoltz (d.y.), rektor på Bergen katedralskole og kommunens navnekspert, bedt om å komme med et navneforslag. Det endte etter en del diskusjon med at stien fikk navnet Stoltzekleiven etter Stoltzegården hvor stien startet. Gerhard Stoltz var ifølge nevøen, professor Knut Fægri, uenig i navnevalget. Arbeidet med stien var ifølge en artikkel i Bergens Tidende 13. november 1939 på det nærmeste ferdig.

## Stoltzekleiven Opp

Hvert år i september arrangerer idrettslaget Varegg motbakkeløpet «Stoltzekleiven Opp». Løpet går fra Fjellveien, 200 meter sør for Bergen sekundærstasjon, og opp til skaret under Sandviksfløyen. Det ble arrangert første gang i 1979 i forbindelse med 100-årsjubileum for Fjellveien.

## Slitasje

Stoltzekleiven er en av de mest populære turstiene i Bergen, og trafikken opp og ned samt vær og vind har ført til slitasje. Dette har medført et stort behov for reparasjoner. Våren 2009 ble tretrappene i øverste del byttet ut i sin helhet.

I 2011 ble Stoltzekleiven rustet opp av Bergen kommune ved hjelp av sherpaer fra Nepal.

## Referanser



## Eksterne lenker
* Bergen byleksikon på nett, om Stoltzekleiven
* Stoltzekleiven Opp
* Stoltzekleivens historie
Lodi

**Lodi** er en by med omkring 41&nbsp;000 innbyggere i provinsen av samme navn (Provinsen Lodi) i den italienske region Lombardia. Den ligger 30 km sørøst for Milano ved elven Adda.

## Historie
Lodi var en keltisk bosetning og hadde navnet *Laus Pompeia* i romertiden. Siden 300-tallet har byen vært katolsk bispedømme, skjønt de første fem hundre år av bispedømmets historie ikke er overlevert. Det var først mot slutten av 900-tallet at byen fikk en viss betydning. På grunn av en oppsving av handelsvirksomheten havnet Lodi i konflikt med Milano. Etter en rekke kriger ødela milanesiske styrker Lodi, men en ny by ble anlagt syv kilometer av den gamle i 1158. Først i 1198 kom det til fredsslutning med Milano, og begge byene profitterte økonomisk på samarbeidet. 

1200-tallet ble preget av sosial uro og rivaliseringen mellom ghibellinerne og guelferne, og Milano intervenerte en rekke ganger. På begynnelsen av 1300-tallet fikk Viscontislekten makt over byen. Dermed ble Lodi en del av Milanos territorium. 

I 1992 ble området rundt Lodi utskilt fra provinsen Milano og gjort til en egen provins.

## Severdigheter
Den gamle bykjernen inkluderer den åpne plassen Piazza Maggiore (også kalt Piazza della Vittoria); den romanske katedralen, rådhuset og bispepalasset.

## Referanser


## Kilder
*Comuni-Italiani.it: Comune di Lodi Besøkt 9. april 2015
*Regione Lombardia - turistportal: Lodi Besøkt 9. april 2015

## Eksterne lenker
*
Stamford Bridge

**Stamford Bridge** kan vise til:

*Stamford Bridge (Yorkshire), by ved stedet hvor slaget ved Stamford Bridge sto i 1066
*Stamford Bridge (stadion), Chelsea FCs stadion i London
Fylkesvei 863

**Fylkesvei 863** (**Fv863**) går mellom Skåningsbukt på Vanna i Karlsøy kommune og Kvaløysletta i Tromsø kommune.

Veien går nordover fra Kvaløysletta langs østkysten av Kvaløya til Futrikelv, der den går gjennom Kvalsundtunnelen til Skulgam på Ringvassøya. Der fortsetter veien nordover langs østkysten av Ringvassøya til Hessfjord og videre til Hansnes. Fra Hansnes går det ferge til Skåningsbukt på Vanna. Fergeforbindelsen, fergeleiet og ca. 150 m av veien på Vanna er en del av fylkesvei 863. Bortsett fra fergestrekningen er veien 56,7 km lang.

Før 1. januar 2010 var veien riksvei; etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
* 
* Fergeinfo Hansnes-Vannøy
Fiskebruk

Et **fiskebruk** er et anlegg innen fiskeindustrien for mottak og foredling av fisk og/eller skalldyr. Fiskebruket kan ha mange funksjoner, med alt fra foredling av fisk til fiskefilét og produksjon av fiskemat, til salting, frysing og tørking av fisk på hjell. Andre funksjoner kan være sortering av lodde, rekepilling og foredling av krabbe. Fiskebrukene kan være basert på sesongfiskeri eller helårsfiskeri.

Ved mottak av fisk sløyes, skylles og veies fisken, før den ev. flekkes, saltes eller råskjæres for tørking. 

På et fiskebruk kan også fiskerne ha egne bygninger/lokaler til disposisjon for lineegning og opphold.
Roswell (New Mexico)

**Roswell** er en by i det sørøstlige New Mexico i USA. Roswell er kjent for Roswell-saken i 1947, da det sies at et ikke-jordisk romfarøy styrtet i ørkenen utenfor byen.

## Referanser


## Eksterne lenker
*
Coventry City FC

**Coventry City Football Club** er en engelsk fotballklubb som ble stiftet i 1883, og ble valgt inn i The Football League i 1919. «The Sky Blues», som er kallenavnet til Coventry City, spiller hjemmekampene sine på Coventry Building Society Arena i Coventry. Byen Coventry ligger i den engelske regionen Vest-Midlands, omtrent tre mil øst for Birmingham.

## Historie
Klubben ble stiftet i 1883 av arbeidere på en sykkelfabrikk. I starten var de mest kjent som **Singers**, som var navnet på sykkelfabrikken. 10 år senere ble klubben profesjonell, og i 1898 fikk laget navnet Coventry City da det var bestemt at de kom til å flytte til en ny bane, Highfield Road.

### Operasjon Premiership
Klubben var i toppdivisjonen fra 1967 til 2001. Etter nedrykket til Championship har det vært noen tunge år med skuffende resultater. De ønsker en snarlig retur til toppfotball. Fotballklubben har igangsatt «Operasjon Premiership». Målet er opprykk til Premier League innen 2008/2009-sesongen. 2005/2006-sesongen endte med en 8.-plass i Championship etter nedrykksplassering i begynnelsen, men en meget god andre del av sesongen løftet laget til en respektabel plassering.

Slagordet for «Operation Premiership» var «Ambition, determination and your help». Finansieringen av planen er avhengig av at lokale investorer og bedrifter samt fans bidrar med finansiering til å drive toppfotball i Coventry.

## Meritter

* Beste ligaresultat: Nr. 6 i 1969/70.
* Vinner av 2. divisjon: 1966/67.
* Vinner av 3. divisjon: 1963/64.
* Vinner av 3. divisjon (sør): 1935/36.
* Semifinalist i Ligacupen: 1981 og 1990.

## Spillerstall
Oppdatert 20. september 2024.

### Utlånte spillere

## Engelske landslagsspillere
Fra 1883 til 2005 har Coventry City hatt 4 engelske landslagsspillere. Til sammen har disse spilt 11 kamper, men ingen av dem har scoret mål for England. I 8 av kampene har spilleren fra Coventry City vært med fra start, men det engelske landslaget har ennå ikke hatt en kaptein som representerte Coventry City på klubbnivå.

## Norske spillere
Trond Egil Soltvedt og Runar Normann har begge spilt for klubben.

## Managere

## Referanser


## Litteratur
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*. Headline Book Publishing, London. ISBN 0-7553-1526-X

## Eksterne lenker
* 
*  Klubbside fra BBC
*  Oversikt over klubbens resultater i liga og cup (fra 1898) 
*  Nettsted om Coventry City (Coventry City-Mad)
*  Nettsted om Coventry City (Sky Blue Trust)
*  Nettsted om Coventry City (GMK Online)
*  Oversikt over engelske landslagsspillere (England Football Online)
*  Klubbside fra Soccerbase
Kirk Hammett

**Kirk Lee Hammett** (født 1962) er sologitarist i heavy metal-bandet Metallica.

## Biografi
Kirk Hammett begynte å spille gitar som 15-åring da han arvet musikkinteressen fra broren og fikk sansen for Jimi Hendrix, Led Zeppelin og UFO.

Han har gått i skole hos Joe Satriani hvor han lærte å spille blues, jazz og klassisk gitar.

Før Metallica startet Hammett bandet Exodus sammen med trommeslager Tom Hunting, men han forlot bandet til fordel for Metallica.

Den 1. april 1983 fikk Hammett en telefon fra Metallica som akkurat hadde skilt lag med Dave Mustaine og ville ha Hammett til å stille på prøvespilling. Hammett trodde dette var en aprilspøk, men det var det ikke. Han ble sponset penger til å forlate California for første gang og møtte de tre fremmede medlemmene i Metallica på en flyplass.
Metallica fant fort ut at Hammett var en av dem etter at han improviserte soloen i *Seek and Destroy*, og 16. april fikk han stillingen som hovedgitarist.

Kirk Hammett har kontrakt med ESP Guitars, som lager hans populære signatur-modeller.

Den første forsterkeren til Hammett laget han selv av en skoeske og en 4" høyttaler.

Han er kåret til verdens ellevte beste gitarist av Rolling Stone Magazine.

## Privatliv
Hammett har vært gift to ganger. Hans første forhold med eks-kona Rebecca endte i 1990. Han bor nå i San Francisco sammen med Lani, hans andre kone. Den 29. september 2006 fikk de en sønn som fikk navnet Angel Ray Keala Hammett. 

## Referanser


## Eksterne lenker
* 
* 
* 
*
Ivar Johansen (politiker)

**Ivar Johansen** (født 1950) er en norsk politiker (SV). Han er rådgiver for SVs stortingsgruppe og var medlem av Oslo bystyre i 34 år fra 1987.

Ivar Johansen er født og oppvokst i Fredrikstad der moren var sykepleier og faren reparatør ved sykehuset. Han har blant annet vært informasjonsleder i Pax Forlag og kontorsjef i Gyldendal Norsk Forlag i 34 år. Han har også hatt ulike verv i SV, blant annet som internasjonal leder i fire år.

Johansen har vært hovedstyremedlem i KS, samt mangeårig medlem av Forsvarets Ombudsmannsnemnd og Ombudsmannsnemnda for sivile tjenestepliktige.

## Graving i norsk etterretningsvirksomhet og påfølgende rettssaker
Fra 1972 hadde Ivar Johansen arbeidet med å samle informasjon til et bokprosjekt om hemmelige tjenester i Forsvaret. Dette førte ham blant annet i kontakt med tidligere major i Forsvarets Etterretningstjeneste Svein Blindheim som ga opphav til den såkalte «Blindheimsaken». I 1977 ble han landskjent i forbindelse med den såkalte Listesaken. Johansen hadde ved hjelp av åpne kilder kartlagt ansatte i Politiets overvåkingstjeneste (POT) som tilsvarer dagens Politiets sikkerhetstjeneste, og tilbød dette materialet til avisen *[[Ny Tid]]*. Dette førte blant annet til politirazzia hos avisen. Johansen fikk en dom på ett år, hvorav 60 dager ble sonet og resten gjort betinget. Journalistene Jan Otto Hauge (1945-2016) og Ingolf Håkon Teigene (1949-2007), samt Club 7-sekretæren Trond Jensen fikk betingede dommer.

Johansen var også noe senere tiltalt i Ikkevold-saken. I rettssaken mot redaksjonen i bladet ''Ikkevold'', som offentliggjorde informasjon om et amerikanskfinansiert etterretningsanlegg, en ubåt-lyttestasjon, på Andøya. Jonansen og den øvrige redakjsonen ble frikjent av Norges Høyesterett i 1987.

Da det blåste som verst omkring Ivar Johansen i forbindelse med disse rettssakene ble han forsøkt mistenkeliggjort fra flere hold. Ml-bevegelsen antydet at han var sovjetisk agent. Forretningsbladet *[[Farmand]]* koblet ham opp mot den beryktede Baader-Meinhof-banden mens SV-ledelsen åpnet muligheten for at han kunne være provokatør da det ble kjent at han hadde hatt hyppig møtevirksomhet med seksjonssjef Trond Johansen i Forsvarets etterretningstjeneste.

I tillegg til forsvars- og sikkerhetspolitikk har Ivar Johansen vært særlig opptatt av helse- og sosialpolitikk.

## Referanser


## Eksterne lenker
*
Pierre d’Aubusson

** Pierre d'Aubusson ** (født 1423, død 3. juli 1503) var en av Den katolske kirkes kardinaler. Han var stormester av Johannitterordenen.

Han ble kreert til kardinal 9. mars 1489 av pave Innocens VIII.

## Litteratur
* Dominique Bouhours, *Histoire de Pierre d'Aubusson* (Mabre-Cramoisy, Paris, 1677; Den Haag, 1793; Brugge, 1887)
* G. E. Streck, *Pierre d'Aubusson, Grossmeister, &c.* (Chemnitz, 1873)
* Gilles Rossignol, *Pierre d'Aubusson, „le bouclier de la chrétienté“. Les Hospitaliers à Rhodes.* (La Manufacture, Besançon, 1991)
* *Histoire journalière de ce qui se passa soubs la conduite du Fr. Pierre d'Aubusson (...) au siège de la ville de Roddès [sic] (...)* (Paris, BN, ms. fr., coll. Dupuy, n° 255)
* Guillaume Caoursin, *Obsidionis Rhodiae urbis descriptio*, slnd (Ehrard Ratdolt, Venezia, c. 1481)
* Erik Svane og Dan Greenberg, *Croisade vers la Terre Sainte* (Éditions Paquet, Genève, 2007 ISBN 978-2-88890-228-7)
Maffeo Gherardi

** Maffeo Gherardi** (født 1406, død 14. september 1492) var en av Den katolske kirkes kardinaler. Han tilhørte kamaldulenserne og var patriark av Venezia.

Han ble kreert til kardinal *[[in pectore]]* 9. mars 1489 av pave Innocens VIII.

## Referanser


## Eksterne lenker
* Biografi på The Cardinals of the Holy Roman Church
Gunnar Kopperud

**Gunnar Kopperud** (født 1946) er en norsk forfatter, journalist og medielærer. Kopperud har magistergrad i filosofi fra Universitetet i Oslo. Han er også utdannet skuespiller og instruktør i London.

Kopperud har vært utenriksreporter i Afrika og Asia i flere år og jobbet med medier som Dagbladet, Associated Press, NRK, Bistandsaktuelt og utenlandske aviser.

Kopperud er far til barnebokforfatter Bodil Vidnes-Kopperud.

## Forfatterskap
Erfaringer fra utenriksarbeidet gjenspeiles i hans fem første skjønnlitterære bøker: *Den hvite apen* (1996), *Lysets tid* (1998), *Savn* (1999), *Politikapteinens fange* (2003) og *Innvielse* (2005).

Romanen *Internasjonalen* (2006) handler om en norsk innlandskommune som rammes av økonomiske nedskjæringer på en rekke områder. Romanen omhandler også 1930-tallets arbeidskonflikter.

*Hviske i mørket* (2008), er en historisk roman om en ung norsk teologistudent som blir involvert i dansk-norsk slavehandel i Afrika på 1700-tallet. Romanen *Tilfluktsrommet* (2010) er en thriller fra et asylmottak i Nord-Norge. Romanen *Under en kaldere himmel* (2012) er en politisk thriller fra Norge på 1950-tallet. *Der savannen ender* (2017) er en roman med handlingen lagt til et Sør-Sudan i full oppløsning. Det afrikanske krigsdramaet *Offerlammet* (2017) hadde samme år premiere som hørespill i tre episoder i Radioteatret/NRK. Essayet *Vi som elsket Afrika* (2018) er et kritisk innlegg i norsk asyldebatt.

I 2024 ga Kopperud ut romanen *Storm i Fimbulbotn*, som handler om en fiktiv bygd i Norge der det det lokale teaterlaget setter opp stykke av William Shakespeare, og ti afrikanske asylsøkere fra et lokalt mottak hentes inn som ekstra skuespillere.

Flere av bøkene er oversatt til forskjellige språk, deriblant engelsk.

## Bibliografi
* *Den hvite apen: fortellinger fra en annen virkelighet* &ndash; fortellinger (1996)
* *Lysets tid* &ndash; roman (1998)
* *Savn* &ndash; roman (1999)
* *Politikapteinens fange* &ndash; roman (2003)
* *Innvielse* &ndash; roman (2005)
* *Internasjonalen* &ndash; roman (2006)
* *Hviske i mørket* &ndash; roman (2008)
* *Tilfluktsrommet* &ndash; roman (2010)
* *Under en kaldere himmel* &ndash; roman (2012)
* *Der savannen ender* - roman (2017)
* *Offerlammet* - hørespill (2017)
* *Vi som elsket Afrika* (2018)
* *Storm i Fimbulbotn* &ndash; roman (2024)

## Referanser
Ansty (Warwickshire)

**Ansty** er en landsby og et verdslig sogn i Warwickshire, England. Den ligger rett utenfor byen Coventry, omtrent 8&nbsp;km nordøst for byens sentrum. Ansty tilhørte grevskapet Coventry inntil dette ble oppløst i 1842. Landsbyen ligger ved Oxfordkanalen og veien B4065 som tidligere ble benyttet som hovedveien mellom Coventry og Hinckley. Veiknutepunktet mellom motorveiene M6 og M69, og veien A46 ligger kun 1,6&nbsp;km sørvest for landsbyen. Rett sør for landsbyen ligger bilfabrikken Ansty Rolls-Royce, men det ble annonsert stenging av anlegget i 2013. Ved folketellingen i 2011 hadde landsbyen og sognet en befolkning på 324 innbyggere.

## Historie
Stedsnavnet kommer fra angelsaksisk *Ānstīg*, også stavet *Anstie, Anstee* og *Anstey*. Det finnes en rekke steder, med et opphav fra før 600-tallet i *anstiga*, fra «an» = en + «stig» = en sti, særskilt en smal gangvei opp til en høyde.

I *[[Domesday Book]]* av 1086 omtales Ansty som en del av Brinklows hundred, og stavet som *Anstigan* i *[[Den angelsaksiske krønike]]* for året 941. Den fremste landeieren var fru Godiva (egentlig Godgifu), hustru av jarl Leofric av Mercia.

Den anglikanske sognekirken, dedikert til apostelen Jakob, har et kor fra 1200-tallet. Arkaden mellom midtskipet og det nordlige sideskipet er fra 1300-tallet. Arkitekten George Gilbert Scott ombygde resten av kirken i 1856.

Ansty Hall ligger ved Ansty og er en herregård fra 1600-tallet. Det har vært i eie av mektige familier i århundrenes løp, og er listet som et bevaringsverdig bygg i klasse II. Det opphørte å være i privat eie i 1965, og mot slutten av århundret ble det restaurert og omgjort til hotell.

I 2012 reiste Ansty sitt første krigsmonument ved stor innsats fra de lokale innbyggerne, ledet av kvartermester Dean Bateman.

## Bilder

Fil:St James Church -Ansty2 19j08.jpg|St James’ sognekirke
Fil:Oxford Canal -Ansty bridge 19j08.jpg|Veibro over Oxfordkanalen
Fil:Ansty Hall - front 19j08.jpg|Ansty Hall


## Referanser


## Litteratur
* Allen, Geoff (2000): Warwickshire Towns & Villages. ISBN 1-85058-642-X.
* Compton, Hugh J. (1976): The Oxford Canal. Newton Abbot: David & Charles. ISBN 0-7153-7238-6.
* Pevsner, Nikolaus; Wedgwood, Alexandra (1966): *The Buildings of England: Warwickshire*. Harmondsworth: Penguin Books. s. 67.
* Stephens, W.B. (1969): «The City of Coventry and Borough of Warwick» i: *Victoria County History: A History of the County of Warwick*, **8**, s. 98–103.
* «Scorpion and Screamer» (PDF). *Flight*: 76. 13. juli 1956.

## Eksterne lenker

* «Ansty», *Domesday Book*
Ansty

**Ansty** kan vise til flere landsbyer i England:

* Ansty (Hampshire)
* Ansty (Warwickshire)
* Ansty (West Sussex)
* Ansty (Wiltshire)

Se også Anstey.
Binley Woods

**Binley Woods** er en landsby og et verdslig sogn i distriktet Rugby i grevskapet Warwickshire, England. Den ble grunnlagt så sent som i 1920-årene, da Coombe Abbey solgte en del av sine eiendommer. Opprinnelig het den bare Binley, men det andre navneleddet ble lagt til i 1950-årene for å unngå sammenblanding med Binley, en av Coventry forsteder. Ved folketellingen i 2011 hadde landsbyen og sognet en befolkning på 2 665 innbyggere.

Landsbyen ligger 8 km øst for sentrale Coventry, og da denne byen ble kraftig bombet uten den andre verdenskrig ble mange av de hjemløse innbyggerne plassert i Binley Woods. De fleste av dem bodde i skur og campingvogner. Som navnet antyder ligger det skogområder i nærheten. Brandon Wood blir forvaltet av Forestry Commission i samarbeid med den lokale organisasjonen *Friends of Brandon Wood*. 

TV-serien *[[Høy på pæra]]* (*Keeping Up Appearances*) ble på 1990-tallet filmet i Binley Woods.

## Referanser


## Eksterne lenker

*Binley Woods On-line , landsbyen nettsted
*Brandon Wood, skogsområdet
*The Church in Binley Woods, sognekirken
Brinklow

**Brinklow** er en landsby og et verdslig sogn i distriktet Rugby i grevskapet Warwickshire, England. Den ligger omtrent midt mellom Rugby og Coventry, ved den romerske veien Fosse Way. Ved folketellingen i 2001 hadde landsbyen og sognet en befolkning på 1 041 innbyggere, noe som økte svakt til 1 101 ved 2011.

## Geografi
Rett utenfor landsbyen er en normannisk borg av typen *[[motte-and-bailey]]*, som er en av de best bevarte strukturene av denne typen i England. Man mener at det er bygget på en eldre gravhaug, men det har ikke blitt utført utgravninger som kan bekrefte dette. Navnet på landsbyen trekker i retning av at det stemmer; *Brincehláw* er angelsaksisk for «gravhaugen ved kanten av en ås». 

Oxfordkanalen renner langs landsbyen. Tidligere gikk det en sidegren av kanalen inn til selve landsbyen, men denne er ikke lenger i bruk.

Landsbykirken er fra 1200-tallet. Landsbyen har en barneskole, flere butikker og puber. Den ble etablert som en markedsby i middelalderen, men dens betydning har siden minsket.

## Referanser


## Litteratur
* Allen, Geoff, (2000): *Warwickshire Towns & Villages*, ISBN 1-85058-642-X

## Eksterne lenker

*Brinklow Parish Council
Anstey

**Anstey** kan vise til:

*Anstey – landsby i Leicestershire
*Anstey – landsby i Wiltshire

*Harry Anstey, australsk politiker

Se også Ansty.
Clifton-upon-Dunsmore

**Clifton-upon-Dunsmore** (i dagligtale bare **Clifton**) er en landsby og et verdslig sogn i distriktet Rugby i grevskapet Warwickshire, England. Ved folketellingen i 2011 var det 1 304 innbyggere i landsbyen og sognet.

## Geografi
Clifton markerer seg ved å være den landsby som ligger lengst øst i Warwickshire i hele regionen Vest-Midlands. Den ligger omkring halvannen kilometer øst for byen Rugby, og er i praksis en forstad til denne byen. Det var tidligere en jernbanestasjon i landsbyen, som betjente linjen mellom Rugby og Market Harborough som åpnet i 1864. Stasjonen ble nedlagt i 1953, og hele linjen i 1966.

Landsbyen ligger på en bakketopp, og Oxfordkanalen renner forbi ved foten av denne. Nord for landsbyen renner elven Avon.

Omkring halvannen km øst for Clifton ligger Dow Bridge, stedet hvor A5 (opprinnelig den romerske veien Watling Street) krysser Avon. På dette stedet møtes de tre grevskapene Warwickshire, Northamptonshire og Leicestershire.

## Referanser


## Eksterne lenker

*Clifton upon Dunsmore Parish, nettportal for informasjon og hendelser i landsbyen
*Clifton upon Dunsmore Local History Group, landsbyens historie
A5 (Storbritannia)

**A5** er en av hovedferdselsårene i Storbritannia. Veien går fra London til Holyhead i Wales, det vil si 391.1 km. Langs store deler av ruten følges den gamle romerske ruten Watling Street.

Veien ble anlagt av ingeniøren Thomas Telford, og langs store strekninger i Wales ligger den i stor grad slik den opprinnelig ble konstruert. Flere av tollbodene langs veien er bevart på denne strekningen. Formålet med veien var å gjøre det mulig for hestekjerrer å frakte post mellom London og Holyhead, og derfra videre til Irland. På grunn av dette er den anlagt slik at den ikke noe sted har stigninger på mer enn 5&nbsp;%. 

Midlands Connect, et subnasjonalt transportorgan som dekker Midlands, beskriver A5 som en av regionens «viktigste øst-vest-veikorridorer, som forbinder bedrifter med havner, flyplasser og motorveier, og gir dem tilgang til store britiske og internasjonale markeder.» A5 består imidlertid av en blanding av dobbelt- og enkeltkjørebaner, noe som ifølge A5-partnerskapet betyr at deler av veien ofte blir overbelastet.

## Rute

Veien starter ved Marble Arch i London, og går nordvestover på Edgware Road. Den mister navnet A5 i nærheten av Edgware, og fortsetter som A5183 til kryss 9 sør for Luton på M1, hvor den igjen får navnet A5. På denne strekningen passerer den Elstree, Borehamwood, Radlett, St. Albans og Redbourn.

Veien går så gjennom Dunstable, Milton Keynes og Towcester, forbi Rugby og Hinckley og så gjennom Tamworth. 

Etter Brownhills krysser den motorveien M6 og fortsetter så via Cannock til Telford, en by som forøvrig har navn etter Thomas Telford. Derfra har den en kort strekning motorveistandard og heter M54. 

Den passerer så Shrewsbury, Nesscliffe og Oswestry, og går inn i Wales rett vest for Chirk. I Wales går den gjennom Corwen, Llangollen og Betws-y-Coed, så opp gjennom Capel Curig hvor den når sin maksimale høyde på 312 moh. 

Veien går så ned igjen mellom fjellene i Snowdonia, fordbi Bethesda og Bangor. Den krysser Menaistredet på Menai Suspension Bridge nær Bangor, og går så inn på Anglesey parallelt med A55 inn til Holyhead. Den slutter der ved Admiralty Arch, et monument tegnet av Thomas Harrison til minne om kong Georg IVs besøk under en reise til Irland.

Deler av A5 har blitt sidevei, ettersom motorveiene M1, M54 og M6 har blitt anlagt som en mer direkte rute. I Wales er det også vanlig å velge A55 for å slippe å kjøre fjellruten gjennom Snowdonia, og i stedet ta den enklere veien gjennom Cheshire Gap og så langs kysten.

## Trafikksikkerhet
I juni 2008 ble en 16 km lang strekning av A5 mellom Daventry og Rugby utnevnt til den farligste veien i Øst-Midlands. Denne strekningen med én kjørebane hadde 15 dødsulykker og alvorlige personskader mellom 2004 og 2006, og ble vurdert som «rød» – den nest høyeste risikogruppen – i EuroRAP-rapporten publisert av Road Safety Foundation.

## Referanser


## Eksterne lenker
* 
*Road to Nowhere: A5
John Napier

**John Napier**, baron av Murchiston (født 1550, død 4. april 1617) var en skotsk godseier og matematiker.

Napier regnes som oppfinneren av logaritmer. Under arbeidet med å forenkle tidkrevende utregninger innafor bl.a. navigasjon og trigonometri fant han at ethvert tall kan skrives som en potens, og at f.eks. en multiplikasjon kan omgjøres til en sum av eksponentene i to potenser med samme rot. 4 * 16 = 64 kan skrives som 22 * 24 = 26, og utregninga blir da 2 + 4 = 6 med etterfølgende beregning av 26 = 64. Med denne metoden kunne utregninger til sjøs som før tok en time, reduseres til få minutter.

En av Napiers store beundrere var Henry Briggs, professor i geometri ved Oxford. De var begge enige om at mer praktiske tabeller kunne konstrueres hvis en brukte grunntallet 10. Napier døde før arbeidet var avslutta, og det ble Briggs som fullførte arbeidet.

Napier er kjent som konstruktør av de første regnemaskiner. 'Napiers bein' kalles et regnebrett som bestod av rekker med tresylindre med inngraverte multiplikasjonstabeller, montert i ei treramme. Multiplikasjon skjer ved å arrangere sylindrene i bestemte mønstre. Det var arbeidet med denne som ga Napier  ideen om logaritmer.

## Verker
**A Description of the Marvelous Rule of Logarithm*, 1614

## Se også
* Edinburgh Napier University

## Referanser
Kvinesdal utvandrerfestival

**Kvinesdal utvandrerfestival** er en årlig festival som markerer den norske utvandringen til USA på slutten av 1800-tallet og begynnelsen av 1900-tallet. Festivalen arrangeres hver sommer av Sørlandet utvandrersenter i Kvinesdal, i slutten av juni og begynnelsen av juli.

Den første utvandrerfestivalen ble arrangert i 1989 av foreningen Viking Lodge i samarbeid med Kvinesdal kommune. Festivalen har siden da vært arrangert hvert år.

## Eksterne lenker
* Sørlandet utvandrersenter
Opiater

**Opiater** er kjemisk nært beslektede forbindelser (opioider) som finnes i eller er syntetisert fra morfinlignende plantealkaloider i opiumsvalmuen, *Papaver somniferum*. Disse stoffene gir smertestillende effekter via opioidreseptorer i sentralnervesystemet. Eksempler på opiater kan være morfin, heroin og kodein.
 
Innenfor medisin beskriver begrepet opiat de narkotiske akaloidene som finnes i opiumsvalmuen, samt derivatene av disse alkaloidene.

## Referanser
 

## Se også
*Psykoaktivt stoff

## Eksterne lenker
*  Opiater hos *[[Store medisinske leksikon]]*
Ryton-on-Dunsmore

**Ryton-on-Dunsmore** (i dagligtale bare **Ryton**) er en landsby og et verdslig sogn i distriktet Rugby i grevskapet Warwickshire, England. Den ligger sørøst for Coventry, og ligger så nær at den regnes ofte som en av byens forsteder. Ved folketellingen i 2011 var det 1 813 innbyggere i landsbyen og sognet.

Garden Organic, tidligere kjent som Henry Doubleday Research Association (HDRA), er Storbritannias ledende selskap for organiske vekster og økologisk landbruk har en demostrasjonshage på 40 000 m2 i landsbyen. Ryton Pools Country Park ligger rundt en og halv km sør for landsbyen.

Den største arbeidsgiveren er Peugeot, som har en stor fabrikk i landsbyen. Den ble opprinnelig startet av Rootes Group og ble senere drevet av Chrysler en periode. Peugeot la ned anlegget den 12. desember 2006 og flyttet produksjonen til Frankrike. Anlegget ble solgt til Trenport Investments Ltd for industriell utvikling i mars 2007.

## Referanser


## Eksterne lenker

*Ryton on Dunsmore Parish Council
*Fotogalleri fra den nedlagte Peugeot-fabrikken
Charles Spence Bate

**Charles Spence Bate** (født 16. mars 1819, død 29. juli 1889) var en britisk zoolog og tannlege som bodde i Swansea og senere Plymouth. Han var en autoritet innen krepsdyr og korresponderte ofte med Charles Darwin, hovedsakelig vedrørende deres felles interesse i rankeføttinger.

Flere arter er oppkalt etter ham:
* *Pseudoparatanais batei* (G.O. Sars, 1882)
* *Amphilochus spencebatei* (Stebbing, 1876)
* *Scyllarus batei* Holthuis, 1946
* *Costa batei* (Brady, 1866)
* *Periclimenes batei* Holthuis, 1959

## Kilder
*Omtale hos tmbl.gu.se 
*Obituary hos cambridge.org
DJ (andre betydninger)

**DJ**, **Dj**, **dJ** og **dj** kan bety:

## DJ
* IATA-koden for flyselskapene Virgin Blue og Pacific Blue Airlines
* Yrket disc jockey
* Forkortelse for den nazistiske gutteorganisasjonen Deutsche Jungvolk

## Dj

## dJ

## dj

## .dj
* **[[.dj]]** er Djiboutis landskodetoppnivådomene for Internett.
Edgware Road

**Edgware Road** er en gate i London, som utgjør første del av hovedveien A5, mellom Paddington, Marylebone og Lisson Grove. Den går nordvestover fra Marble Arch, gjennom Maida Vale, Kilburn og Cricklewood. Rett før West Hendon møter den North Circular Road ved Brent Cross. Den fortsetter så nordover gjennom The Hyde, Colindale, Burnt Oak og når tilslutt Edgware. 

Den sørlige halvdelen av veien utgjør London Inner Ring Road, og er en del av grensen til sonen for Londons rushtrafikkavgift. Langs noen deler av strekningen går den under andre navn, som Kilburn High Road, Cricklewood Broadway og West Hendon Broadway. 

I 1711 ble veien opprustet mellom Edgware og Kilburn, blant annet med flere vertshus som fungerte som stoppe- og hvilesteder for kjerretrafikken. Flere av disse er bevart langs veien.

Den sørligste delen av veien, mellom Marble Arch og Marylebone Road, har svært mange arabiske butikker og spisesteder, noe som reflekterer befolkningssammensetningen i området. 

Edgware Road er nesten helt rett hele strekningen, noe som skyldes at den har sin opprinnelse i den romerske veien Watling Street.

Det ligger to undergrunnsstasjoner langs veien:
* Marble Arch undergrunnsstasjon
* Edgware Road undergrunnsstasjon

## Eksterne lenker
* Pictures of Paddington and the surrounding area (inkl. Edware Rd) 
* Edgware Road's Arabic line of shops (fotoalbum) 
* «A taste of Arabia» ''(The London Paper)''
Liste over fylker i California

**Liste over fylker i California**.

Den amerikanske delstaten California er delt inn i 58 fylker (counties). Fylkene er ansvarlige for lokale tjenester og politi innenfor deres grenser dersom de ikke er inkorporert i en by, samt lokale domstoler. De første fylkene ble opprettet i 1850. Da ble i alt 18 fylker opprettet. Ni fylker ble opprettet senere samme år.

## Referanser
Norwich City FC

**Norwich City Football Club** er en engelsk fotballklubb. Klubben ble stiftet i 1902, og ble valgt inn i The Football League i 1920. «The Canaries», som er kallenavnet til Norwich City, spiller hjemmekampene sine på Carrow Road i Norwich. Byen Norwich ligger i den engelske regionen Øst-England, omtrent 18 mil nordøst for London.

## Historie
I begynnelsen spilte Norwich City på en bane som het Newmarket Road. Laget deltok i en amatørliga, men det tok ikke lang tid før Norwich City ble anklaget for å være profesjonelle. Dermed fikk de ikke lenger delta i amatørligaen, og klubben ble formelt profesjonell i 1905. 2 år senere startet de med gule drakter, som har vært karakteristiske for klubben siden, og i 1908 flyttet de hjemmebanen sin til Rosary Road. The Nest, som var navnet på den nye banen, skulle være deres tilholdssted de neste 27 årene.

Da Norwich ble med i The Football League i 1920 førte det til økt tilskueroppslutning. The Nest hadde ikke kapasitet til å møte den nye situasjonen, og Norwich City måtte flytte for tredje gang i klubbens historie. Denne gang til Carrow Road som har vært deres hjemmebane fra 1935 og fram til dags dato. Norwich har rykket ned fra Premier League fem ganger siden serien ble omdøpt i 1992.

## Meritter

* Beste ligaresultat: Nr. 3 i 1992/93.
* Vinner av 2. divisjon: 1971/72 og 1985/86.
* Vinner av The Championship (nivå 2): 2003/04 og 2018/19.
* Nr. 2 i 3. divisjon: 1959/60.
* Vinner av 3. divisjon (sør): 1933/34.
* Beste resultat i FA-Cupen: Semifinale i 1959, 1989 og 1992.
* Finalist i Ligacupen: 1973 og 1975.
* Deltakelse i UEFA-cupen: 3. runde under UEFA-cupen 1993/94.

## Engelske landslagsspillere
Fra 1902 til 2005 har Norwich hatt 6 engelske landslagsspillere. Til sammen har disse spilt 14 kamper, men ingen av dem har scoret mål for England. I 10 av kampene har spilleren fra Norwich vært med fra start, men det engelske landslaget har ikke hatt en kaptein som representerte Norwich City på klubbnivå.

## Norske spillere

Åge Hareide, Erik Fuglestad og Alexander Tettey har spilt for klubben. Mathias Normann er på lån ut 2021/22-sesongen fra Rostov.

## Spillerstall
*Oppdatert 23. september 2024* 

### Utlånte spillere

## Managere

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup 
*  Nettsted om Norwich City (Canary Corner)
*  Uavhengig nettsted om Norwich City (Norwich City Mad)
*  Uavhengig nettsted om Norwich City (Kick It Off)
*  Oversikt over engelske landslagsspillere (England Football Online)
*  Klubbside fra Soccerbase
Pietro Riario

** Pietro Riario** (født 21. april 1445 i bystaten Savona, død 3. januar 1474 i Roma) var en av Den katolske kirkes kardinaler.

## Liv og virke
### Bakgrunn
Det antas at det var onkelen Francesco della Rovere (den senere pave Sixtus IV) som anbefalte Pietro Riario å tre inn i fransiskanerordenen i sin ungdom. Han skal ha studert i Pavia, Padova, Venezia, Bologna, Siena og Ferrara før han i 1467 fulgte sin nå kardinalsutnevnte onkel til Roma.

### Kardinal
Han ble kreert til kardinal 16. desember 1471 av sin onkel pave Sixtus IV, med *[[San Sisto]]* og dessuten *[[in commendam]]* *[[Santi XII Apostoli]]* som tittelkirker.

Under konklavet i august 1471 var det etter flere nokså sikre indikasjoner meget på grunn av Riarios innsats (taktiske spill, løfter og fremtidige forfremmelser og embeder som innebar større inntekter) som bragte de fastlåste kardinalene ut av dødvanne og sikret sin onkels valg til pave.

Etter Sixtus IVs innsettelse fikk Riario nærmest frie hender til å bygge opp en maktposisjon innen kurien. Av finansiell betydning ble embedene som abbed av et kloster nær grensen til Frankrike, og bispeembedet Treviso, av stor betydning. I en tremånedersperiode i 1471 bekledte han også embedet som ansvarlig for det pavelige skattkammer. Før jul ble han dessuten kreert til kardinal.

Også etterpå fortsatte de pavelige gunstbevisninger, – innen kort tid akkumulerte Riario embedene som latinsk titulærpatriark av Konstantinopel, erkebiskop av både Firenze og Sevilla, biskop av Valencia, Salona og Mende, og abbed for en rekke klostre. De prebendene dette innbragte gav han en årlig inntekt på 60&nbsp;000 dukater. Med disse midlene finansierte kardinalen en overmåte sløsaktig livsstil: Han omgav seg med et personlig hoff, begunstiget diktere og kunstnere, begynte byggingen av et kjempepalass ved basilikaen SS. Apostoli, og foranstaltet fremfor alt stadig pompøse gjestebud og fester som representerer et høydepunkt i renessansens festkultur. Imidlertid var ikke denne luksus bare uttrykk for sløsaktighet, men også tildels for en bevisst politisk kalkyle. Det gjaldt å stille til skue pavedømmets verdslige glans og rikdom både overfor den romerske adel og overfor de italienske republikker og fyrstedømmer. Dette førte til diplomatiske kontakter og politiske gjennombrudd. Blant annet fikk han i stand et for Roma og for seg selv gunstig bryllup mellom sin bror Girolamo med en Sforza-datter.

En legasjonsreise sommeren 1473 til Nord-Italia hadde som mål å kjøpe tilbake byen Imola fra milaneserne. Kort etter hjemkomsten til Roma døde kardinal Riario plutselig og uventet. Samtidige var av forskjellige oppfatninger om dødsårsaken – vellevnet eller giftmord?

Han fikk et av renessansens aller vakreste gravmonumenter i kirken SS. Apostoli.

Kardinal Pietro Riario, som i løpet av få år ble sin tids rikeste og mektigste kardinal, er det tidligste eksempel på den nepotisme som satte inn fra pave Sixtus' dager i renessansepavedømmet. Riario skapte skole for andre andre levemenn i kardinalskollegiet.

## Referanser


## Eksterne lenker
* Biografi på The Cardinals of the Holy Roman Church
Philippe de Lévis

** Philippe de Lévis ** (født 4. november 1435, død november 1475) var en av den katolske kirkes kardinaler. Han var biskop av Arles i Frankrike.

Han ble kreert til kardinal 7. mai 1473 av pave Sixtus IV.

## Referanser


## Eksterne lenker
* Biografi på The Cardinals of the Holy Roman Church
Giovanni Arcimboldo

** Giovanni Arcimboldo ** (født 1426 i Parma, død 2. oktober 1488 i Roma) var en av Den katolske kirkes kardinaler. Han var biskop av Novara i Italia.

Han ble kreert til kardinal 7. mai 1473 av pave Sixtus IV; med *[[Santi Nereo e Achilleo]]* som tittelkirke.

Fra 1476 var han tilknyttet kirken *[[Santa Prassede]]* i Roma.

## Referanser


## Eksterne lenker
* The Cardinals of the Holy Roman Church